stanford-oval/wikipedia huggingface dataset:
אפקט פלין
השלכות למחקר האינטליגנציה

לאפקט פלין עשויות להיות השלכות על שאלות מרכזיות ושנויות במחלוקת במחקר האינטליגנציה, ובמיוחד:
מהי אינטליגנציה, והאם מבחני מנת משכל אכן מודדים אותה?
באיזו מידה אינטליגנציה ומנת משכל מורשות או נרכשות?
האם ישנם הבדלים בפוטנציאל האינטליגנציה התורשתי של אוכלוסיות שונות, ובפרט של "גזעים", עמים וקבוצות אתניות?
דוגמה מפורסמת לוויכוח טעון במיחד בשאלות אלו הוא הוויכוח לגבי ה"פער" בין מנת המשכל הממוצעת של אמריקאים ממוצא אירופי ("לבנים") ושל אפרו אמריקאים ("שחורים"). עד שנות ה-90 נמדד פער זה בכ-15 נקודות IQ, שהן כסטיית תקן אחת, לטובת הלבנים (מאז קטן הפער לפחות מ-10 נקודות). לפי טענה שיוצגה בספר מפורסם משנת 1994 "עקומת הפעמון" של הרננשטיין ומוריי, מחקרי תאומים מראים שחלקה הגדול של מנת המשכל הוא מורש ולא נרכש, ולפיכך אין לדעתם טעם בהעדפה מתקנת ובמאמצים נוספים לקדם את הצלחתם האקדמית והכלכלית של השחורים בארצות הברית, ולהשוותה לזו של הלבנים. פלין הוא מראשי המתנגדים בתחום חקר האינטליגנציה לטענת הרננשטיין ומורי. לטענתו, אפקט פלין ממחיש את ההשפעה הרבה שיש לסביבה על מנת המשכל, שכן קשה מאוד להניח כי הגנטיקה של האמריקאים, שחורים או לבנים, השתנתה משמעותית תוך שלושה דורות בלבד. אם שיפורים בתחום ההכנסה, התזונה, החינוך והחשיבה קידמו, תוך פרק זמן זה, את מנת המשכל הממוצעת אצל שחורים או לבנים בשתי סטיות תקן, לא מופרך לחשוב שתוספת שיפורים כאלו יכולה לקדם את השחורים בסטיית תקן אחת בלבד.
נושא קרוב וטעון לא פחות הוא ההבדלים במנת המשכל בין מדינות שונות. הבדלים אלו נחקרו בעיקר על ידי הפסיכולוג הבריטי ריצ'רד לין, אשר מצא כי הציונים הממוצעים הנמוכים ביותר, לעיתים עשרות נקודות מתחת לממוצע האוכלוסייה בבריטניה, נמדדו במדינות מתפתחות בעולם השלישי, ובייחוד בכמה ממדינות אפריקה שמדרום לסהרה, בעוד שהממוצעים הגבוהים ביותר נמדדו באירופה ובייחוד במזרח אסיה. לדעת לין הבדלים כאלו מעידים בעיקר על הבדל תורשתי באינטליגנציה בין קבוצות אתניות. ואולם לפי אפקט פלין מנת המשכל הנמדדת כיום במדינות מתפתחות איננה שונה בהרבה מזו שנמדדה באירופה ובארצות הברית לפני כמאה שנה בלבד. לפיכך סביר יותר שההבדלים במנת המשכל הם בעיקר תוצאת גורמים סביבתיים הקשורים לפערים הטכנולוגיים, החברתיים והכלכליים בין המדינות המפותחות למדינות המתפתחות, ויעלמו עם סגירת פערים אלו תוך תקופת זמן דומה.
השלכות משפטיות

אחת התוצאות של אפקט פלין היא שמבחן קוגניטיבי צפוי להגזים בהערכת מנת המשכל של הנבחן בכ-0.3 נקודות לכל שנה שעברה מאז העדכון האחרון של המבחן. להבדל קטן זה עלולות להיות השלכות משפטיות חשובות לתיקים מסוימים, עד כדי חיים ומוות עקב חוק בארצות הברית המפרש את התיקון השמיני לחוקת ארצות הברית ואוסר הטלת עונש מוות על פושעים מתחת למנת משכל מסוימת. תיק כזה היה אטקינס נגד מדינת וירג'יניה (אנ') בשנת 2002, שבו קיבל בית המשפט העליון של וירג'יניה ערעור על גזר-דין מוות לרוצח מורשע משום שמנת המשכל שלו שנמדדה כ-59 נקודות הייתה למעשה, על פי אפקט פלין, נמוכה אף יותר, ומתחת לקריטריונים של פיגור שכלי חמור. השלכות דומות קיימות כתוצאה מקריטריונים של מנת משכל מזערית בזכויות לקבל שירותי סעד ורווחה שונים, כגון חינוך מיוחד. ג'יימס פלין עצמו נקרא להעיד כעד מומחה במספר משפטים מסוג זה בארצות הברית.
הערות שוליים

1 2 3 4  Trahan, L. et al (2014). The Flynn effect: A meta-analysis. Psychological bulletin, Vol 140(5), p. 1332.
1 2 3 4 5  Pietschnig, J., & Voracek, M. (2015). One century of global IQ gains: A formal meta-analysis of the Flynn effect (1909–2013). Perspectives on Psychological Science, Vol. 10(3), p. 282-306..
↑  "Flynn effects on sub-factors of episodic and semantic memory: parallel gains over time and the same set of determining factors". Neuropsychologia. 47 (11): 2174–80. בספטמבר 2009. doi:10.1016/j.neuropsychologia.2008.11.007. PMID 19056409. {{cite journal}}:  (עזרה)
1 2  Richard Lynn and Tatu Vanhanen (2006). IQ and Global Inequality. Washington Summit Publishers: Augusta, GA. ISBN 1-59368-025-2
↑  Flynn, J. R. (1984). The mean IQ of Americans: Massive gains 1932 to 1978. Psychological bulletin, 95(1), 29.
↑  Sundet, J. M., Barlaug, D. G., & Torjussen, T. M. (2004). The end of the Flynn effect?: A study of secular trends in mean intelligence test scores of Norwegian conscripts during half a century. Intelligence, 32(4), 349-362.
1 2  Bratsberg, B., & Rogeberg, O. (2018). Flynn effect and its reversal are both environmentally caused. Proceedings of the National Academy of Sciences, 115(26), 6674-6678.
1 2 3  Neisser, U. (1997). Rising scores on intelligence tests: Test scores are certainly going up all over the world, but whether intelligence itself has risen remains controversial. American scientist, 85(5), 440-447.
1 2 3 4  Nisbett, R. E., Aronson, J., Blair, C., Dickens, W., Flynn, J., Halpern, D. F., & Turkheimer, E. (2012). Intelligence: new findings and theoretical developments. American psychologist, 67(2), 130.
↑  Flynn, J. R. 2007. What is intelligence? Cambridge, U.K.: Cambridge University Press
↑  Woodley, M. A. (2011). Heterosis doesn’t cause the Flynn effect: A critical examination of Mingroni (2007). Psychological Review, 118, 689–693. doi:10.1037/a0024759.
↑  Flynn, J. R. (2010). The spectacles through which I see the race and IQ debate. Intelligence, Vol. 38(4), pp. 363-366.
↑  Gresham, F. M., & Reschly, D. J. (2011). Standard of practice and Flynn effect testimony in death penalty cases. Intellectual and developmental disabilities, 49(3), 131-140.
פריטים מתוך ערכת בחינה של גרסה 3 של מבחן אינטליגנציה וכסלר לילדים בהולנד.
שאלה במבחן הצורות של רייבן, שבו אפקט פלין חזק יותר מאשר בסוגי מבחנים אחרים.
ילדים הולנדים אוכלים בבית תמחוי בעת הרעב בהולנד בחורף 1944–1945. לרעב לא הייתה השפעה מדידה על אפקט פלין בהולנד.
סימון תשובות במבחן אמריקאי (רב ברירה)
גלריה כברי

| --- | --- |

 מידע כללי
 סוג:  גלריה 
 מיקום:  כברי 
 מדינה:  ישראל 
 מייסדים:  יחיאל שמי 
 הקמה ובנייה
 תקופת הבנייה:  ?–1977
 תאריך פתיחה רשמי:  1977 
 קואורדינטות:  33°01′16″N 35°08′51″E﻿ / ﻿33.021164923758°N 35.147425440545°E﻿ / 33.021164923758; 35.147425440545
 www.cabrigallery.org.il
  (למפת הגליל המערבי מוגדלת) גלריה כברי(למפת הגליל המערבי רגילה) גלריה כברי(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גלריה כברי(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גלריה כברי
 
גלריה כברי היא גלריה שיתופית יהודית-ערבית בגליל הפועלת בקיבוץ כברי. הגלריה מציגה אמנות פלסטית ישראלית ובינלאומית ופועלת לקירוב בין יהודים וערבים, חינוך לאמנות ועידוד האמנות בפריפריה. הגלריה נמצאת במתחם "המנהרה", בלב היישוב מתחת חדר האוכל.
גלריה כברי ההיסטורית

הגלריה הוקמה ב-1977 ביוזמת האמן וחבר הקיבוץ יחיאל שמי, שיחד עם חברים נוספים, בהם רעיה ליבנה וקטה בר, הובילו את פעילותה בשנים הראשונות כגלריה פריפריאלית לאמנות עכשווית.
מטרות הגלריה היו, בין היתר, לעקוב אחר ההתרחשויות בשדה האמנות הישראלית, למשוך קהל של שוחרי אמנות מכל חלקי הארץ, להתחבר להלכי הרוח המקומיים מבית ולא לוותר על חשיבה עצמאית גם כשהיא מעוררת לא פעם מחלוקת.
במהלך השנים הציגו בה אמנים ותיקים וצעירים, בהם יאיר גרבוז, טלי נבון, נלי אגסי, הילה בן ארי, רות שלוס ומיכה בר-עם' ציבי גבע, פריד אבו שקרה, משה קופפרמן, יצחק דה לנגה, פיליפ רנצר, יאן ראוכוורגר, מנשה קדישמן, אברהם אילת ואסד עזי.
בנוסף נערכו ימי עיון, רבי-שיח ומפגשי אמן. נוצרה הכרות מעמיקה עם אמנות ואמנים פלסטינים ישראלים, שהוזמנו להציג בגלריה. הגלריה יצרה שיתופי פעולה עם אמנים שהוזמנו לתקופה ממושכת בקיבוץ וכן עם אוצרים לעשייה משותפת.
הגלריה ההיסטורית נסגרה בשנת 2011, בשל חובות כספיים כבדים, כיוון שלא קיבלה במשך כשנה וחצי את כספי התמיכה של משרד התרבות, לאחר שהתברר העברת הכספים מתבצעת באמצעות מתנ"ס המועצה האזורית, בניגוד לכללי המינהל התקין.
עם סגירת הגלריה אמר יאיר גרבוז: "זה מפעל תרבות מהמעלה הראשונה וכשכל הזמן מדברים על לעודד את הפריפריה, פה רואים שהפריפריה עודדה את עצמה עוד הרבה לפני".
גלריה כברי כגלריה שיתופית

בפברואר 2012 שינתה הגלריה את פניה והפכה לגלריה שיתופית, יהודית-ערבית של קבוצת אמנים מהגליל. בסיסה של גלריה אינו כלכלי בהכרח אלא אידאולוגי, במטרה לקדם אמנות בפריפריה, לבטא את אופיו המיוחד של הגליל ולשתף בין אמנות ערבית ויהודית.
את הגלריה מפעילים יחד קבוצת אמנים יהודים, ערבים, דרוזים ונוצרים: מיקי צדיק (כפר ורדים), דרורה דקל (כברי), יעל כנעני (בתו של האמן יחיאל שמי מכברי), אמירה קאסים זיאן (ירכא), סאהר מיעארי (מכר), נעם ונטורה (כברי), שלומי חגי (מורן), ג'וזיאן ונונו (חיפה), עדי בן חורין (ברעם), דובי הראל (חיפה), זיו שר (משגב), פאיזה חדאד (מזרעה), דועא בסיס (דלית אל כרמל), גבריאלה וולניץ (חניתה), ואשרף פואח'רי (חיפה).
הגלריה יוזמת פעילות אמנותית מעבר לחלל הגלריה, מעורבות בקהילה, שיתופי פעולה עם גלריות שיתופיות אחרות בארץ.
הגלריה מקיימת תערוכות אליהם מוזמנים אמנים מישראל ומחוצה לה, בהם אמירה קאסם זיאן, קובי סיבוני, ינאי קלנר, דני מיכאל רוזנברג, גבי קריכלי, בתיה מרגלית, אלון גיל, רמי אמירה, טובה לוטן, אורית טוכמן, אריה ברקוביץ, מייסא דאהר, אבי איפרגן, יחיאל שמי, יעקב דורצ'ין, אלינה רום כהן, נעם ונטורה, בועז לניר, אלי שמיר, נורית גור לביא.
הגלריה פועלת בתמיכת מינהל התרבות במשרד התרבות והספורט, ובתמיכת קיבוץ כברי.
מנהלי הגלריה

רעיה ליבנה (1980-1977)
יעל אלבויים (1984-1981)
עפרה ובינג'י רעיף (1981–1993) - מנהלת את מרכז גוטסמן לתחריט
דרורה דקל (1993–2018)
אבשלום סולימאן (2021-2018)
תמר הורביץ ליבנה (2021-)
הערות שוליים

↑  גלריה כברי בפייסבוק
↑  אודות, באתר גלריה כברי
↑  כשלא עוצרים את המבט, המבט נישא רחוק: 40 לגלריה כברי, באתר מגזין פורטפוליו, ‏2021-11-09
↑  רשימת תערוכות גלריה כברי הוותיקה, באתר גלריה כברי
↑  שני גורקביץ'‏, גלריות בגליל נמצאות בסכנת סגירה - בגלל משרד התרבות, באתר וואלה, 10 ביוני 2011
↑  שני ורנר, ארכיון גלריה כברי, באתר Talking Art
↑  מרכז מידע לאמנות ישראלית, באתר מוזיאון ישראל, ירושלים
↑  רשימת תערוכות, באתר גלריה כברי
↑  כברי גלריה שיתופית יהודית ערבית, באתר בגליל
| --- | --- |
בקרת זהויות :  NLI: 987007303127205171 
עודד הירש גלריה כברי. צילום הדר סייפן.
ארץ לאבקראפט

|  מידע כללי |
| --- | --- |
 מאת:  מאט רוף 
 שפת המקור:  אנגלית
 סוגה:  פנטזיה אפלה ואימה
 הוצאה
 תאריך הוצאה:  2016 
 
ארץ לאבקראפט (באנגלית: Lovecraft Country) הוא רומן אימה ופנטזיה אפלה משנת 2016 מאת מאט רוף, הבוחן את הקשר בין בדיון האימה של ה.פ. לאבקרפט לגזענות בארצות הברית בעידן חוקי ג'ים קרואו, כפי שחווה זאת חובב המדע הבדיוני השחור אטיקוס טרנר ומשפחתו. הרומן פורסם על ידי HarperCollins ועובד לסדרת טלוויזיה מצליחה מבית HBO.
דמויות

הדמויות הראשיות כוללות את:
אטיקוס טרנר, איש שחור, חייל לשעבר שלחם במלחמת קוריאה
מונטרוז פרימן, אביו של אטיקוס
ג'ורג' ברי, דודו של אטיקוס (בעלה של היפוליטה)
היפוליטה ברי, דודתו של אטיקוס (אשתו של ג'ורג')
לטיציה דנדרידג', חברה מהשכונה בה גדל אטיקוס בשיקגו
רובי דנדרידג', אחותה של לטיציה
סמואל בריית'וואייט, גבר לבן, מתארח בבית הקברות של המכשפות של ארדהם
קיילב בריית'וואייט, בנו של סמואל
עלילה

הרומן מורכב משמונה סיפורים הקשורים זה בזה:
עלילה > ארץ לאבקרפט

אטיקוס טרנר, שעבד בפלורידה לאחר שעזב את הצבא, חוזר לביתו בשיקגו לאחר שקיבל מכתב מסתורי מאביו המנוכר, מונטרוז, האומר כי הוא עזב את שיקגו לנסוע לארדהם, מסצ'וסטס, שם האמין שהוא יכול למצוא מידע על משפחת אמו של אטיקוס (שלא היה ידוע להם בעבר). אטיקוס, דודו, ג'ורג', וחברת הילדות שלו לטיצ'יה נוסעים לארדהם כדי למצוא את מונטרוז. הם נרדפים, מאושפזים ומאוחר יותר כמעט נרצחים על ידי גזענים לבנים בדרך.
בהגיעם לארדהם הם מוצאים בית אחוזה גדול בשם ארדהם לודג'. אטיקוס לומד שהוא צאצאיו של מייסד האכסניה, טיטוס בריית'ואיויט. מונטרוז מוחזק כבני ערובה, כבול במרתף. הבעלים הנוכחי של הבית, סמואל בריית'וואייט, מתכנן טקס עם כל חברי האכסניה שלו (כת מכשפים המכונה "מסדר השחר העתיק") במהלכו הוא זקוק לצאצא שיהיה צינור עבור חלק מהכוח העתיק. בידיעה שזה יהרוג את אטיקוס, קיילב בריית'וואייט (בנו היחיד של סמואל) נוכח גם הוא ומורה בחשאי לאטיקוס להטות אמירה במהלך הטקס. אטיקוס עושה זאת וזה גורם לכוח "לצרוך" את סמואל ואת כל חברי האכסניה ולהפוך אותם לאבק תוך הגנה על אטיקוס.
קיילב משחרר את אטיקוס, ג'ורג', מונטרוז ולטיציה ומאפשר להם לעזוב חזרה לשיקגו.
עלילה > חלומות בית המכשפות

לטיציה מקבלת ירושה מאביה המנוח, מהמר הידוע לשמצה ומשתמשת בה כדי לקנות, בשכונה לבנה, בית גדול בן 14 חדרי שינה בשם "בית וינת'רופ" (על שם הבעלים המקורי, היראם וינת'רופ) שנמכר בזול בשל היותו רדוף. לטיציה מתכננת לתקן ולשפץ את הבית ולהשכיר את החדרים. לאחר שעברה לגור בו, היא מבינה שהבית רדוף ברוחות רפאים של וינת'רופ שלא שמח יותר מדי לחלוק את הבית עם תושבים חדשים. הוא ולטיציה נאבקים והוא כמעט הורג אותה עד שהיא משכנעת אותו שאם היא תישאר ותהפוך לרוח רפאים היא תרדוף אותו חזרה. לאחר מכן הם מגיעים להסכמה ואף מוצאים קצת שקט מאהבתם המשותפת לשחק במשחקים כמו שחמט, לטיציה מעולם לא ראתה את וינת'רופ אלא הכלים שלו נעים בעצמם.
בינתיים האנשים הלבנים בשכונה מתחילים במהרה להטריד את לטיציה מכיוון שהם לא רוצים שאנשים שחורים יגורו בשכנותם, הם מקללים אותה, משחיתים את מכוניתו של אחד מחבריה, מאיימים עליה וזורקים זבל על דלת הכניסה שלה. לילה אחד פורצים שלושה צעירים מתוך כוונה לשרוף את הבית. רוח הרפאים של וינת'רופ מתערבת ומובילה את הגברים למרתף בו הם נכלאים באימה עד להגעת המשטרה.
מאוחר יותר מגלה אטיקוס כי קיילב בריית'וואייט היה זה שסידר את מכירת הבית ללטיציה.
עלילה > ספרו של עבדאללה

קיילב בריית'וואייט הונה את ג'ורג' ומונטרוז לפרוץ למוזיאון להיסטוריה של הטבע ולהשיג ספר סודי מוסתר מאחורי קסמים שנועדו להגן עליו. הם מביאים לעזרה זוג מאנשי הבונים החופשיים של הנסיך הול (כת שג'ורג' ומונטרוז שייכים אליה): עבדאללה מוחמד וג'ו השודד, השדכן. עבדאללה כמעט מת בניסיון, אך הגברים מצליחים להשיג את הספר. קיילב מכבד את העסקה שלו עם הגברים. ברגע שהם מפנים את הספר ("ספר שמות" שהיה בעבר בבעלותו של היראם וינת'רופ) הוא מוסר להם את הספר שגנב מהם יחד עם סכום כסף ניכר.
עלילה > היפוליטה מטרידה את היקום

היפוליטה מוצאת תא סודי באחד החדרים בבית וינת'רופ ובו ספר ומפתח. הספר נותן כתובת למצפה כוכבים בוורלוק היל, ויסקונסין. היפוליטה, בעלת תשוקה ארוכת שנים לאסטרונומיה, מחליטה לצאת לטיול כדי לראות אותו. היא מוצאת את המצפה ומצליחה להיכנס עם המפתח. כשהיא בפנים היא מגלה שאין בה טלסקופ, רק מסוף בקרה המכיל 64 חלונות שכל אחד מהם מציג מספר בן שלוש ספרות וכפתור. עד מהרה היא מגלה שעל ידי שינוי המספרים בחלונות ולחיצה על הכפתור, מוקרנת סצנה בתוך המצפה ממקומות אקראיים ביקום. בצד השני של המצפה יש מסגרת דלת שהיא חושדת שתניח לה לצאת למקום האקראי הזה.
הספר שמצאה כלל 64 מספרים בני 3 ספרות, כך שהיא מחייגת ולוחצת על הכפתור. הוא מציג חוף חולי לבן. היפוליטה עוברת דרך מסגרת הדלת אל החוף ומגלה בית במרחק. בחקירה, היא נלכדת על ידי אישה בשם אידה. אידה מסבירה שהיא וכמה אחרים נלקחו לשם לפני כמעט 20 שנה על ידי היראם וינת'רופ, בזעם עליהם שבנו ברח עם אחת המשרתות, והוא מתכוון להחזיק את כולם שם עד שיאמרו לו לאן הבן נמלט. כדי להראות להם שהוא רציני, הוא משאיר אותם שם ואמר שהוא יחזור בעוד כמה ימים. הוא מעולם לא חזר. (ההשלכה היא שהוא נהרג לפתע לפני שהספיק לחזור, אולי בידי סמואל בריית'וואייט, עמו היה מסוכסך).
אידה הורסת את הספר עם המיקום בן 64 הספרות והיא בסופו של דבר נותנת להיפוליטה לעזוב, אך מבטיחה להבטיח להשמיד את המפתח, בטענה שהיא רוצה להישאר לבד. היפוליטה אכן עוזבת, אך לא הורסת את המפתח.
עלילה > ג'קיל בהייד פארק

רובי (אחותה של לטיציה) פונה לקיילב בריית'וואייט עם הצעה. הוא זקוק למישהו שיעשה עבודות מזדמנות עבורו וגם יפקח עין על בית וינת'רופ. בתמורה הוא ייתן לה שיקוי שיהפוך אותה לאישה לבנה אדומת שיער ויפה לפרק זמן. רובי מנסה זאת ומגלה שזה אמיתי. היא חוקרת חלקים משיקגו כאישה לבנה עם חופש שמעולם לא הייתה לה כאישה שחורה. היא מסכימה לעבוד עבור קיילב בצורה זו.
אחד התפקידים שהיא עושה אותה היא להשתתף בפגישה של נציגי אכסניות של מכשפות שונות מרחבי הארץ, בתחפושת כאדומת שיער (שרובי מכנה את עצמה הילרי). שם מציע קיילב לכל בית אכסניה כי הם יאגדו כוחות, ייווצר מעין איחוד ביניהם, לחלוק ידע ולעזור זה לזה. כשנשאל מי יוביל את האיגוד הזה, הוא מציע שכולם ייפגשו בשיקגו בעוד מספר חודשים ביום קיץ לצורך תחרות. מי שיש לו את האלכימיה החזקה ביותר להציג בפני האחרים, זוכה בתואר המנהיג שלהם.
מאוחר יותר מגלה רובי שהשיקוי מיוצר מדמה של אישה בתרדמת שקיילב שומר כמעט קפואה בארון זכוכית במרתף שלו. רובי אומרת שהיא לא רוצה יותר לשתף איתו פעולה, אך אינה יכולה להביא את עצמה לעזוב. הסיפור מסתיים בכך שקיילב מבקש ממנה להיות בטוחה במה שהיא רוצה.
עלילה > הבית הצר

קיילב מבקש מאטיקוס ומונטרוז למצוא את הנרי וינת'רופ, בנו של היראם. הנרי לוקח כמה מספרי אביו כשהוא בורח, כולל המחברות שלו וקיילב רוצה אותם. אטיקוס ומונטרוז יוצאים למסע לאקן, אילינוי, שם על פי השמועות הנרי נמצא. עם זאת, מהר מאוד הם מגלים שמאז שהנרי ברח עם אישה שחורה שנהגה לעבוד בבית אביו, הם נהרגו שניהם על ידי המון גזעני. בביתם, מונטרוז פוגשת את רוח הרפאים של הנרי ומשפחת אשתו והם חיים מחדש את היום האחרון בחייהם מדי יום (כולל הרצח). מונטרוז מוצאתאת ספריו של היראם, אך מחליט לספר לקיילב שהם לא מצאו שם דבר.
עלילה > הוראס ובובת השטן

בן הדוד הוראס מופיע בפרק זה, לאחר שפנו אליו שני בלשים וקפטן לנקסטר. ספר קומיקס שצייר נמצא ליד מצפה הכוכבים של היראם וינת'רופ והם דורשים מהוראס לשאול את אמו היפוליטה על כך ולדווח להם.
הוראס מסרב לשתף פעולה, ולכן לנקסטר מטיל כישוף כדי למנוע מהוראס לספר לאחרים על המצב, ולגרום לחפצים דוממים לנוע. די מהר, הוראס מתחיל להבחין בכל מיני סרטים מצוירים ותצלומים מחייכים אליו ובובה תוקפת אותו. הוראס מצליח להשתמש באריחים כדי להסביר לרובי את מה שקרה ורובי מספרת לקיילב. קיילב הופך את הקללות, מתוך אמונה שלנקסטר חשב שקיילב הורה להיפוליטה להיכנס למצפה. הוא חושב שלנקסטר ניסה להרוג את הוראס כדי להעניש את היפוליטה על כך שעבדה עם קיילב. קיילב מציג תוכנית להרוג את קפטן לנקסטר.
עלילה > חותם קיין

כולם נפגשים כדי לחלוק את סיפוריהם על קיילב. לקיילב יש תוכנית להיפטר מלנקסטר, אך המשפחה מחליטה שהם צריכים להיפטר משניהם. הם מחליטים להעמיד פנים שהם עוברים עם התוכנית של קיילב, אך מבקשים את רוח הרפאים של וינת'רופ. קיילב מושך את לנקסטר לחדר שבו מפלצת בולעת אותו בשלמותו, ואז אטיקוס משתמש בקסם כדי לשנות את חותם קין של קיילב. החותם מונע מכיילב להיכנס למקומות מסוימים ולעשות קסמים. הם משליכים אותו למשאית שלהם, מורידים אותו באינדיאנה ונוסעים משם.
עיבוד טלוויזיוני

בשנת 2020 הוציאה HBO עיבוד לרומן מאת הסופר והמפיק מישה גרין עם ג'ורדן פיל וג'יי ג'יי אברמס כמפיקים בפועל.
ראו גם

הווארד פיליפס לאבקרפט
הערות שוליים

↑  Fleming, Mike, Jr. (16 במאי 2017). "'Get Out's Jordan Peele Teams With WBTV, HBO & Bad Robot For 'Lovecraft Country' Drama Series; Misha Green Writing". Deadline Hollywood. נבדק ב-16 במאי 2017. {{cite web}}:  (עזרה)
↑   אלכסיס סולוסקי, אלים, מפלצות וזרועות תמנון: המורשת של ה"פ לאבקרפט, באתר הארץ, 15 באוגוסט 2020
ג'וריתמיקס

להקת ג'וריתמיקס, מימין לשמאל: איליה דמיטרייב בחולצה משובצת, אושרי קרפל בלבוש לבן ונדיה קוצ'ר בלבוש שחור. ברקע מוזיאון העיצוב בחולון



ג'וריתמיקס (באנגלית: Jewrhythmics) היא להקה השרה שירים בשפת היידיש בסגנונות סינת'-פופ ואיטלו דיסקו. בהופעות הם שרים גם באנגלית, צרפתית ורוסית. הלהקה הוציאה שני אלבומים בחברת התקליטים הגרמנית Essay Recordings (גר').
ההתחלה

מייסד ההרכב הוא ולדימיר לומברג, נולד וגדל באוקראינה, התוודע והתאהב בשירי היידיש בעזרת סבתו ששרה לו ביידיש. הוא למד לנגן על כינור, פסנתר וסקסופון, בוגר בית הספר למוזיקה באוקראינה. לומברג עלה לישראל ב-1990, נשוי לאנג'ליקה שר, צלמת אומנותית. לומברג הוא המפיק והמעבד המוזיקלי והוא הגה את רעיון הלהקה והחל לפתח את הקונצפט בבית בשנת 2008. זמן קצר אחרי-כן הצטרף אליו איליה דמיטרייב, שגר במוסקבה. דמיטרייב הוא בעל אוסף גדול מאוד של כלי נגינה אנלוגיים ישנים משנות השבעים והשמונים, שיכלו לשחזר את הצליל המקורי של מוזיקת האיטלו דיסקו. לומברג ודמיטרייב פיתחו ביחד מוזיקה. כשהשירים הם עיבוד לשירים ידועים בשפת היידיש, שחלקם מצויים ברשות הציבור ואין עליהם זכויות יוצרים, שהידוע בהם הוא "הבה נגילה".
הלהקה וההופעות

ולדימיר לומברג ואיליה דמיטרייב חיפשו זמרת להרכב והם הכירו דרך חברים משותפים את נדיה קוצ'ר. קוצ'ר היא שחקנית תיאטרון באר שבע כיום (2012) ושחקנית תיאטרון חיפה בעבר; היא זמרת, כיום סולנית הג'וריתמיקס וחברה בעוד שני הרכבים נוספים. אחר-כך הצטרף אליהם להופעות המתופף אושרי קרפל, שמנגן עם ארקדי דוכין. ארבעת חברי הלהקה (פרט ללומברג, שעוסק בעיבוד מוזיקלי והפקה ואינו משתתף בהופעות) התחילו להופיע בשלהי 2009.
בינואר 2012 יצא הדיסק הראשון של הלהקה בחברת התקליטים Essay Recording (גר') בפרנקפורט, אותה הקים ה־DJ והמפיק הגרמני שאנטל. הדיסק נמכר באמזון גרמניה והיה ממוקם במקום ה-11 בקטגוריית מוזיקת העולם.
במקביל ליציאת האלבום היו ג'וריתמיקס בסיבוב הופעות בינואר 2012. הם הופיעו במועדון ה"לידו" בברלין, במועדון ה"נאכט לבן" בפרנקפורט, במוסקבה ובמועדון "קומפורט 13" בתל אביב. כעת הם עובדים על דיסק נוסף שיכלול גם חומר מקורי, בהופעות הלהקה משתתפים נדיה קוצ'ר הסולנית, איליה דמיטרייב מנגן בקלידים, אושרי קרפל שמנגן בתופים, והזמר יוסי רייך (הידוע בכינויו ג'ו פלייש). מעצבת התנועה של המופע היא הכוריאוגרפית מרינה בלטוב. לפעמים מצטרפת אליהם להופעות זמרת היידיש הידועה ז'ניה פיירמן (נולדה ב-1925) ומתארחים זמרים נוספים.
האלבום

אלבום בסגנון סינת'-פופ הקרוי Jewrhythmics כשם הלהקה והוא נושא את המוטו Serving the Chosen, יצא לאור ב-27 בינואר 2012.
הדיסק מורכב משירים ידועים שחלקם ברשות הציבור, המוזיקה עובדה בידי ולדימיר לומברג ואיליה דמיטרייב, על בסיס לחנים ידועים, פרט לשיר השלישי שהולחן בידי הרמן יבלוקוף והשיר התשיעי שהולחן בידי אלכסנדר אולשנצקי (אנ') וחיים טאובר (אנ'). בדיסק שרים נדיה קוצ'ר, טניה מנדרינה, ג'ו פלייש, גי ג'יימס כהן וז'ניה פיירמן. בדיסק מתארחים המוזיקאים: הגיטריסט דן פשטוקה (Fastuca), הגיטריסט איבן רטניקוב, הקלרינטן איסמעיל לומנובסקי, האקורדיוניסט בוב מלקובסקי. בדיסק ניגנו גם נגנים מהתזמורת הפילהרמונית. הדיסק הוקלט במוסקבה, תל אביב וניו יורק, המיקס נעשה באולפני בארדו בתל אביב. הגרסה הסופית נעשתה ב-Wolfman at Toolhouse.
השירים

1. Misirlou - זמר ג'ו פלייש; מוזיקאי אורח הגיטריסט איבן רטניקוב
2. Chiribim - זמר גי ג'יימס כהן
3. Papirossen - זמרת טניה מנדרינה; מוזיקאי אורח הגיטריסט דן פשטוקה (Fastuca)
4. Goldene Chassene - מוזיקאים אורחים הקלרינטן איסמעיל לומנובסקי והאקורדיוניסט בוב מלקובסקי
5. Hava Nagila
6. Kinder Yoren - זמרת ז'ניה פיירמן; מוזיקאים אורחים הקלרינטן איסמעיל לומנובסקי
7. Sth Avenue Squaredance - מוזיקאים אורחים הקלרינטן איסמעיל לומנובסקי והאקורדיוניסט בוב מלקובסקי
8. Vu Is Dos Gessale - זמרת נדיה קוצ'ר; מוזיקאי אורח הגיטריסט איבן רטניקוב
9. Ich Hob Dech Lib - זמרת טניה מנדרינה
הכלים

המוזיקה בדיסק נוגנה רק בכלי נגינה אנלוגיים ישנים משנות השבעים והשמונים.
הכלים: Moog Prodigy, Korg Monopoly, Roland Jupiter 8, Roland Juno 6, Teisco Sx 210, Korg Poly 61, Oberheim Dx, Sequential Tom, Simmons Sds 8, Simmons Mtx9, Roland Tr 606, Tama Techstar Ts 305 & Ts 204, Korg Vc 10.
אלבומים

2010 - Misirlou ‏(EP) בלייבל Essay Recording (גר') (חמישה שירים, 26 דקות)
2012 - Jewrhythmics בלייבל Essay Recording (תשעה שירים, 43 דקות)
הערות שוליים

↑  Jewrhythmics – Serving The Chosen, Discogs
↑  Misirlou, באתר אפל מיוזיק
↑  Jewrhythmics, באתר אפל מיוזיק
| --- | --- |
בקרת זהויות :  VIAF: 260973668   WorldCat (עם VIAF): 260973668
איגוד הרובאים הלאומי

.
| --- | --- |
סמל הארגון

מטה הארגון כיום במדינת וירג'יניה
 פעילות:  ניהול מנויים, פרסום מדיה, הכשרה
 תחום:  הזכות לשאת נשק
 מדינה:  ארצות הברית
 מטה הארגון:  מחוז פיירפקס, וירג'יניה, ארצות הברית
 מקום פעילות:  ארצות הברית
 מייסדים:  ויליאם קונאנט צ'רצ', ג'ורג ווד וינגייט
 חברים:  כ-5 מיליון חברים
 נשיא:  צ׳ארלס ל. קוטון
 יושב ראש:  Charles L. Cotton 
 מנכ"ל:  ויין לה'פייר
 תקופת הפעילות:  16 בנובמבר 1871 – הווה (153 שנים)
 פרסים והוקרה:  פרס דאבל ספיק (1999) 
 NRA.org
 
איגוד הרובאים הלאומי (באנגלית: National Rifle Association; בראשי תיבות: NRA) הוא איגוד אמריקני ללא כוונות רווח הפועל ברוח זכות האזרח לשאת נשק.
איגוד הרובאים הלאומי, שנוסד בארצות הברית בשנת 1871 (בשם "איגוד הרובאים האמריקני"), תומך ומעודד החזקת נשק אישי ומתנגד נמרצות לחוקי פיקוח על נשיאת נשק. בנוסף, האיגוד מעודד ונותן חסויות לפעילויות שונות בירי ספורטיבי. הארגון נחשב לאחד מן הארגונים הוותיקים ביותר בארצות הברית לזכויות האזרח. ה-NRA מואשם לעיתים קרובות בכך שהוא נתמך על ידי חברות הנשק.
לארגון כ-5 מיליון חברים בארצות הברית, וביניהם סלבריטאים רבים, לרבות שחקנים, זמרים ושאר יוצרים. גישה זו מזוהה במיוחד עם חלקה הדרומי של ארצות הברית, המאופיין בשטחים חקלאיים רבים יותר, בהם מקובל יותר, מטעמים מסורתיים, שכל בעל קרקע יגן על אדמתו בעצמו. התמיכה בהחזקת נשק חופשית נפוצה פחות באזורים העירוניים של ארצות הברית, ובכללם בצפון ארצות הברית. (הנוטה יותר לתמוך במפלגה הדמוקרטית).
מעמדו של ה־NRA כאיגוד ללא כוונות רווח מאפשר לו לקיים שדלנות לקידום ענייניו, והוא נחשב לאחד משלושת הגופים רבי-העוצמה ביותר בארצות הברית בתחום השדלנות. זאת, בין היתר, בשל יכולתו לגייס כמות גדולה של קולות לקראת הבחירות, יכולתו לגייס תרומות למסעות תעמולה למען הזכות להחזיק בנשק להגנה עצמית כמשתמע מהתיקון השני לחוקת ארצות הברית וכן לשימור וטיפוח תרבות ציד.
בנוסף לשדלנות פוליטית עוסק הארגון בטיפוח תרבות הנשק והקליעה, ארגון תחרויות ירי ספורטיביות, חינוך לבטיחות בשימוש בנשק, פרסום כתבי עת בנושאי נשק (הידוע שבהם הוא American Rifleman (אנ')) ועוד. מדי שנה בוחר הארגון את "רובה השנה" ומעניק לו את פרס Golden Bullseye "Rifle of the Year" Award. בין הזוכים בפרס נמנים התבור SAR והתבור X-95 הישראליים.